

KLASA: 363-01/22-01/3

URBROJ: 2182-9-22-4

Oklaj, 22. travnja 2022. godine

Na temelju članka 77. stavka 5. Zakona o gospodarenju otpadom (NN broj 84/21) i članka 50. Statuta Općine Promina (Službeno glasilo Općine Promina 1/21 i 4/21), općinski načelnik Općine Promina, dana 22. travnja 2022. godine, donosi

**ZAKLJUČAK**

**o davanju suglasnosti društvu EKO Promina d.o.o. na Cjenik javne usluge sakupljanja komunalnog otpada**

I.

Daje se suglasnost društvu EKO Promina d.o.o. na Cjenik javne usluge sakupljanja komunalnog otpada, URBROJ: 347/2022 od 19. travnja 2022. godine koji će se primjenjivati od 1. lipnja 2022. godine i to kako slijedi:

**Cjenik javne usluge društva EKO Promina d.o.o.**

**Korisnik kategorije kućanstvo**

|  |  |  |  |  |
| --- | --- | --- | --- | --- |
| **Redni broj** | **Naziv** | **Iznos****(kn)** | **PDV (13 %)****(kn)** | **Ukupno****(kn)** |
| 1. | Cijena obavezne minimalne javne usluge | 46,00 | 5,98 | 51,98 |
| 2. | Cijena za 120 litara predanog miješanogkomunalnog otpada (MKO) - jedna predaja | 5,00 | 0,65 | 5,65 |

## **Korisnik kategorije koji nije kućanstvo**

|  |  |  |  |  |
| --- | --- | --- | --- | --- |
| **Redni broj** | **Naziv** | **Iznos****(kn)** | **PDV (13 %)****(kn)** | **Ukupno****(kn)** |
| 1. | Cijena obavezne minimalne javne usluge | 60,00 | 7,80 | 67,80 |
| 2. | Cijena za 120 litara predanog miješanogkomunalnog otpada (MKO) - jedna predaja | 7,00 | 0,91 | 7,91 |

Korisnik kategorije koji nije kućanstvo ima mogućnost ugovaranja većeg volumena i većeg broja spremnika, izvan okvira javne usluge, prema tržišnim cijenama iz cjenika davatelja usluge (predmet je posebnog ugovaranja).

Kriteriji za umanjenje:

Pravo na umanjenje cijene obavezne minimalne javne usluge, temeljem članka 73. Zakona o gospodarenju otpadom (NN 84/21) i članka 23. Odluke o načinu pružanja javne usluge sakupljanja komunalnog otpada na području Općine Promina ostvaruju korisnici kategorije kućanstvo koji kompostiraju biootpad. Cijena minimalne javne usluge umanjit će se na mjesečnom računu za 5,00 kn.

II.

Ovaj Zaključak stupa na snagu osmog dana od dana objave u Službenom glasilu Općine Promina.

OPĆINSKI NAČELNIK

Tihomir Budanko